cyanic-selkie/wikianc huggingface dataset:
Den Hartog Peak
Den Hartog Peak er eit lite fjell på vestsida av munningen av Ramseybreen, 3 nautiske mil (6 km) søraust for Woodall Peak. Det vart oppdaga og fotografert av U.S. Antarctic Service på Flight C den 29. februar – 1. mars 1940, og kartlagd av A.P. Crary i 1957–58. Det vart namngjeve av Crary etter Stephen Den Hartog, som var glasiolog i gruppa som kryssa Victoria Land (1958–59), og overvintra ved Little America V i 1958.
Sometimes I Just Feel Like Smilin'
Sometimes I Just Feel Like Smilin' er det sjette og siste studioalbumet til The Butterfield Blues Band, gjeve ut i august 1971. Som dei føregåande albuma bestod albumet hovudsakleg av bluesrock og rhythm & blues, men inneheld lengre soloar og instrumentale spor.
Gitaristen Buzzy Feiten var gått ut og vart erstatta av Ralph Walsh.
Fresh Berry's
Fresh Berry's er eit studioalbum av Chuck Berry, utgjeve av Chess Records i Storbritannia i november 1965 og i USA i april 1966 både i mono og stereo. Den amerikanske og britiske utgåva av albumet har litt forskjellig innhald, der «Welcome Back Pretty Baby» er erstatta av «Sad Day – Long Night».
Det var det siste albumet til Berry med nye songar for Chess Records før Back Home i 1970. Etter dette albumet spelte han inn fleire album for Mercury Records.
Tillitt
Tillitt eller morenekonglomerat er ein bergart som har oppstått ved forsteining av ei usortert blanding av leire, sand, grus og stein. Tillitt, som namnet morenekonglomerat tilseier, stammar frå isbrear og vi kjenner tillitt frå tidlegare istider, som t.d Varangeristida. Det finst òg mykje tillitt på Svalbard.
Kjelder
Till
Border Song
«Border Song» er ein gospelballade av Elton John med tekst skriven av Bernie Taupin. Songen vart gjeven ut på albumet Elton John, og våren 1970 som den første singelen frå albumet. Singelen gjorde det dårleg i Storbritannia og vart gjeven ut i Nord-Amerika nokre månader seinare. Der gjorde han det betre, særleg i Canada der han nådde 34. plass. Dette var første gongen Elton John fekk ein av singlane sine inn på ei singelliste.
«Border Song» var òg den første songen til John som gjekk inn på lista i USA og nådde 92. plass.
Andre versjonar
Hyllestalbumet frå 1991, Two Rooms: Celebrating the Songs of Elton John & Bernie Taupin, inneheld ein versjon av songen av Eric Clapton.
I 1996 spelte Sophie B. Hawkins inn songen for filmmusikken til The Associate.
Gorensteinring
Ein kommutativ, noethersk R er Gorenstein viss han har endeleg injektiv dimension over seg sjølv.
Definisjonar
Det er fleire ekvivalente definisjonar for Gorenstein ringar. Me nemner eit par av dei her. Anta no i tillegg at R er ein lokal ring. Let k vera restkroppen til R og let n = \dim(R) vera krulldimensjonen til R
From Denver to L.A.
«From Denver to L.A.» er ein song sungen av Elton John frå filmmusikken til filmen The Games frå 1970. Songen vart gjeven ut som singel i USA i juli 1970, akkurat i det karrieren hans var i ferd med å ta av. Han var derimot klar over dette og singelen vart raskt trekt attende. Han er no eit særs sjeldan samlarobjekt. B-sida er òg frå filmen og ikkje ei Elton John-innspeling.
Elton sa om songen:
«''Faktisk vart 'From Denver to L.A.' trekt attende, så om du har eit eksemplar er han verdt ein liten formue. Det var 25 pund for innspelinga eg gjorde i Olympic Studios og eg berre song songen, og det var for Michael Winner-filmen The Games. Og det var det.''.»
Filimonovoleike
Filimonovoleiker (Филимо́новская игру́шка) er ein type russisk keramikk laga i Odojevskij distrikt i Tula oblast i Russland. Dei har namn etter landsbyen dei skal stamma frå, Filimonovo. Det er også knytta ei opphavssoge til leikene som seier at den fyrste som laga dei var ein rømling kalla Filimon.
Leikene blir forma for hand av den blågråe lokale leira som blir kritkvit etter brenning.
Burevestnikmissilet
9M730 Burevestnik (Буревестник, NATO-kallenamn SSC-X-9 Skyfall) er ein eksperimentell atomdriven krysserakett med atomvåpen utvikla av det russiske forsvaret. Raketten skal ha nær uavkorta rekkjevidd.
Filimonovoleike
Filimonovoleiker er ofte utforma som leirfløyter og kan sjå ut som stiliserte menneske, ryttarar og ulike dyr som bjørnar, storfe og hanar. Folk som held høns eller hanar er også ganske vanleg.
Burevestnikmissilet
Burevestnik var ein av seks nye russiske strategiske våpen gjort kjend av president Vladimir Putin 1. mars 2018. Raketten blei kalla opp etter stormfuglane petrellar etter ei avstemming på nettstaden til det russiske forsvarsdepartementet.
Filimonovoleike
Leikene er blitt rekna som lukkebringande, og å blåsa i dei som fløyter kunne halda vekke vonde krefter. Ansikt som var for naturtru kunne skapa redsle for det vonde auget.
Det ligg eit større museum for filimonovoleiker i Odojev.
Vítor Baía
Vítor Manuel Martins Baía er ein portugisisk tidlegare fotballspelar. Han var med om å vinne to UEFA-turneringar og 14 nasjonale serie- og cupmeisterskap for FC Porto, samt ei UEFA-turnering og den spanske cupmeisterskapen for FC Barcelona. Baía var målvakt.
Klubbspel
Baía var FC Porto si målvakt frå seinhaustes 1988 til han i 1996 vart overført til FC Barcelona. I den spanske storklubben hamna han i 1997 på reservebenken. Sommaren 1998 vende han difor tilbake til Porto, der han gjorde teneste til han la opp i 2007.
Merittar
Baía vart kåra til årets fotballspelar i Portugal i 1989 og 1991.
Kjelder
[[Kategori:Spelarar i Fotball-EM 1996}}
Kranstreslekta
Kranstreslekta (Araucaria, også kalla apeskrekkslekta eller skjelgranslekta er ei gruppe bartre i kranstrefamilien. Plantane har oftast hann- og hokonglar på skilde tre.
Plantane veks vilt i Sør-Amerika, Stillehavet, Ny-Caledonia, Ny-Guinea og Australia.
Artar
Slekta består av mellom andre desse artane:
Johan Georg III av Sachsen
Johan Georg III var kurfyrste av Sachsen frå 1680 til 1691.
Eili Harboe
Ho debuterte i 2012 som Irene i filmen Kompani Orheim, basert på boka av same namn av Tore Renberg. I 2013 debuterte Harboe som hovudrolleinnehavar i Kyss meg for faen i helvete, i rolla som Tale. Der spelte hun mellom anna mot Kristoffer Joner, som ho også spelte mot i Bølgen i 2015.
Johan Georg III av Sachsen
Etter ein ny invasjon av Frankrike i 1689, lånte han igjen bort soldatane sine for å verne Franken. Han vart seinare med i armeen til Karl av Lorraine og tok del i omleiringa av Mainz.
Sonen hans, Friedrich August den sterke av Sachsen, var konge av Polen 1697-1704 og 1709-1733.
Eili Harboe
I 2017 hadde ho rolla som Prinsesse Kristin i Askeladden - I Dovregubbens hall, som var regissert av Mikkel Brænne Sandemose og hovudrolla i Joachim Trier sin film Thelma.
Wildest Dreams av Iron Maiden
«Wildest Dreams» er ein song av Iron Maiden frå albumet Dance of Death, frå 2003. Han var skriven av gitaristen Adrian Smith og bassisten Steve Harris.
Oversyn
Bandet byrja å spele songen på konsertar før albumet kom ut. Singelen inneheld ein improvisasjonsjam frå innspelinga av Dance of Death. Songen vart spelt igjen på The Final Frontier World Tour.
Musikkvideoen er ein dataanimert kortfilm, der bandmedlemmane køyrer rundt på ein aude planet og inn i munnen på Eddie (slik ein kan sjå på singelomslaget).
Gitarsoloen i «Wildest Dreams» vert spelt av Adrian Smith.
Songen vart òg gjeven ut på ein DVD-singel, noko som var unikt for bandet, samstundes med CD-singelen.
Singelen vart òg gjeven ut på 7" grøn vinyl i avgrensa opplag med to spor, ein CD maxi-singel med tre spor, og på DVD med tittelsporet som singel og videoklipp av innspelinga.
Medverkande
Henta frå CD-omslaget
Nur fylke
Nur fylke (persisk شهرستان نور) er eit fylke i Mazandaran i Iran. Det administrative senteret i fylket er Nur. I folketeljinga i 2006 var innbyggjartalet i fylket 104 807. Fylket er delt inn i dei tre distrikta Sentral-distriktet, Baladeh-distriktet og Chamestan-distriktet. Fylket har dei fem byane Nur, Baladeh, Chamestan, Royan og Izadshahr.
Voksen kyrkje
Voksen kyrkje ei arbeidskyrkje i tegl frå 1995 i Oslo kommune. Ho har om lag 500 sitjeplassar. Byggeprosessen strakk seg over mange år, og planar av Tarald Lundevall frå 1985 vart omarbeidd av Arild Lauvland før bygginga tok til i 1994. Kyrkjegarden vart teken i bruk i 1992.
Liealgebra
Ein liealgebra er i matematikken ein algebra, altså eit vektorrom med eit bilineært produkt, der det bilineære produktet—kalt ei lieklamme—oppfyller visse krav. Liealgebraar er oppkalt etter den norske matematikaren Sophus Lie.
La vera ein algebra over ein kropp k og skriv det bilineære produktet på klammeform:. Det bilineære produktet er ei lieklamme viss det oppfyller følgande
Munab
Munab er ein landsby sørvest i Jemen. Han ligg i Abyan guvernement.
Giuliana Minuzzo
Giuliana Minuzzo var ein italiensk skirennar frå Vallonara di Marostica i Vicenza-provinsen som vann to OL-bronsar og ein VM-bronse under dei olympiske leikane 1952, 1956, 1960.
Aktiv
Minuzzo vann bronsemedaljen i utfor under Vinter-OL 1952 i Oslo, einast austerrikske Trude Jochum-Beiser og Mirl Buchner frå Tyskland rann fortare. I slalåm delte ho åttandeplassen med same Jochum-Beiser.
Under Vinter-OL 1956 i Cortina d'Ampezzo vart det ingen olympisk medalje på Minzzuo, men to fjerdeplassar og ein 13. plass i storslalåm, hjelpte henne til VM-bronse i kombinasjonen, ei tevling basert på prestasjonane i dei olympiske tevlingane.
Minuzzo tok sin andre olympiske bronsemedalje då ho under Vinter-OL 1960 i Squaw Valley vart nummer tre i storslalåm, høvesvis tre og to tidels sekund bakom Yvonne Rüegg frå Sveits og Penny Pitou frå USA. I slalåm vart ho nummer ti.
Steven Spielberg
Steven Allan Spielberg er ein amerikansk filmregissør fødd i Cincinnati. Han er kjend for filmar som E.T., Haisommer,Jurassic Park og Schindlers liste.
Han er den finansielt mest suksessrike filmregissøren gjennom tidene. Han har fått ei stjerne på Hollywood Walk of Fame. I 2001 vart han utnemnd til Honorary Knight Commander of the Order of the British Empire.
Karriere
Spielberg er nær ven av den ogso kjende suksessrike regissøren Robert Zemeckis (Forrest Gump, Contact, Beouwolf). Venskapet byrja tidleg då Zemeckis skreiv manus til filmen Unnskyld, hvor er Hollywood?, der Spielberg hadde regien. Seinare produserte Spielberg Tilbake til Fremtiden-trilogien til Zemeckis. Spielberg og Zemeckis produserte saman science-fiction-filmen A.I.: kunstig intelligens (prosjektet som regissøren Stanley Kubrick ikkje fekk gjennomført) der Spielberg tok regien. Spielberg og Zemeckis produserte ogso animasjonsfilmen Monsterhuset saman.
Spielberg har ogso skrive manus til fleire av filmane sine som Nærkontakt av tredje grad og A.I.: kunstig intelligens.
Som sjefprodusent
(ikkje kreativt ansvarleg, executive producer)
East Neuk Festival
East Neuk Festival er ein årleg musikkfestival som går føre seg over fem dagar rundt 1. juli i området kjent som East Neuk i Fife i Skottlandt.
Festivalen blei skipa i 2004 etter idear frå Donald og Louise MacDonald og den fyrste kunstnariske leiaren Svend McEwan-Brown.
Det blir halde konsertar på fleire ulike stader, mellom anna i kyrkjer i landsbyar som St Monans, Crail, Kilconquhar, Kilrenny og Cellardyke i tillegg til uvanlege stader som bunkeren frå den kalden krigen, den såkalla Secret Bunker i Anstruther, hagar, holer, dalar, lokale attraksjonar og The Bowhouse, eit senter for matproduksjon og promotering av Balcaskie Estate som blir gjort om til ein framsyningsstad i høve festivalen.
Musikarar og ensemble kjem saman i residensar under praktisk talt heile festivalen, og speler standar kammermusikk-repertoar i tillegg til nye bestillingsverk, samtidsverk, jazz og verdsmusikk. Historieforteljing, poesi, litteratur, utstillingar, filmar og andre kunst- og installasjonsprosjekt høyrer også til festivalen.
Musikarar og grupper som har vitja festivalen fleire gonger er mellom anna Scottish Chamber Orchestra, dirigenten og pianisten Christian Zacharias, Belcea Quartet, Pavel Haas Quartet, Castalian Quartet, Leipzig String Quartet, The Tallis Scholars og pianistane Elisabeth Leonskaja og Llŷr Williams.
Daiki Hashimoto
Daiki Hashimoto er ein japansk turnar frå Narita. Han vart i 2021 olympisk meister i turn under sommarleikane i Tokyo.
Aktiv
Hashimoto var med om å vinne lag-sølv for Japan under Turn-VM 2019 i Stuttgart. Under Sommar-OL 2020 vann Hashimoto mangekampen framom utøvarar frå Kina og Russland. Han vann også gullmedaljen i svingstang og han fekk sølv i lagkampen med Japan.
Dwight Twilley
Dwight Twilley er ein USA-amerikansk songar og låteskrivar, mest kjend for singlane «I'm on Fire» (1975) og «Girls» (1984). Twilley og Phil Seymour spelte saman som Dwight Twilley Band fram til 1978, og Twilley har gått solo sidan den gong.
Karriere
Twilley og Phil Seymor skapte ein power pop som blanda Beatles-aktig pop og rockabilly. Dwight Twilley skal ha møtt Phil Seymour i 1967 i ein kinosal, då dei såg The Beatles-filmen A Hard Day's Night. Etter filmen drog dei heim til Twilley for å skrive og spele inn songar. Dei to fortsette å spele i lag i fleire år og kalla seg sjølv Oister. Dei fekk med seg deltidsmedlemmet Bill Pitcock IV på sologitar. Etter å ha prøvd seg heime ei stund, drog dei til Nashville for å prøve å slå igjennom. Det første stoppet gjorde dei i det legendariske Sun Studios. Jerry Phillips, sonen til Sam Phillips, var imponert nok til at han sette dei saman med den tidlegare Sun-artisten Ray Harris, som introduserte dei for «the Sun sound», og gjorde Beatles-stilen deira litt røffare, og skapte ein unik stil.
Dei to fekk kontrakt med Shelter Records i 1974. Den første singelen deira, «I'm on Fire», vart ein nasjonal hit i 1975 og nådde 16. plassen i USA, utan særleg marknadsføring. Dei fekk spele på American Bandstand, der dei spelte den neste singelen sin, «Shark». På grunn av suksessen til filmen Haisommer, ønskte ikkje selskapet å gje ut denne singelen fordi dei ikkje ville at bandet skulle sjå ut til å berre utnytte populariteten til filmen. Dette var starten på ei rekkje uhell som skulle plage gruppa. Oppfølgjarsingelen deira og debutalbumet vart ikkje gjeve ut på 18 månader på grunn av problem i plateselskapet. Eit nytt album vart spelt inn i England, men vart heller ikkje gjeve ut, og ålmenta mista interessa. Då oppfølgjarsingelen omsider kom ut, «You Were So Warm», selde han dårleg på grunn av distribusjonsproblem. Då albumet Sincerely omsider kom ut, selde det heller ikkje særleg bra. Seymour og Twilley vart ven med Tom Petty og song korvokal på fleire av songane hans. Petty betalte dei attende for det andre albumet deira, Twilley Don't Mind, for Arista i 1977. Albumet selde heller dårleg. Seymour forlet bandet året etter for å gå solo, men døydde av lymfekreft i 1993.
Twilley fortsette som soloartist og gav ut Twilley for Arista i 1979 og Scuba Divers for EMI America i 1982, og fann suksess igjen med albumet Jungle i 1984, då han fekk ein ny hit med songen «Girls». Wild Dogs selde dårleg i 1986. I tillegg spelte Twilley inn eit album i 1980, Blueprint, som ikkje vart gjeve ut, og spelte inn ein song for filmmusikken til Wayne's World i 1992, «Why You Want to Break My Heart». I 1999 kom det første albumet hans på 13 år, Tulsa. I 2001 gav Twilley ut The Luck, eit album han hadde spelt inn i 1994. Jule-EPen Have a Twilley Christmas kom ut i 2004, etterfølgd av det niande studioalbumet, 47 Moons, i 2005.
I 2007 signerte han kontrakt med Gigatone Records og ei rekkje utgjevingar følgd, hovudsakleg samleplater av forskjellige studioinnspelingar som ikkje var gjevne ut før. I 2009 gav han ut eit album med Beatles-songar, som berre vart kalla The Beatles, og i 2010 kom Green Blimp. Etter Twilley flytta til Varèse Sarabande-etiketten gav han ut det 11. studioalbumet sitt, Soundtrack, i 2011.
Gustav Wied
Gustav Johannes Wied var ein dansk forfattar. Han var kjent som ein samfunnsrefsar som nytta alle høve til å spidde borgarskapet.
Han voks opp på landet, noko som til ei viss grad avspeglar seg i bøkene hans. Men han kom i særs ung alder til København, der han vart bokhandlarmedhjelpar. Sidan vart han huslærar i Jylland før han igjen kom tilbake til København, der han var timelærer medan han førebudde seg til studenteksamen. Etter gjentekne forsøk klarte han eksamenen i 1887. Han vart så knytt til Dagbladet København, der han fekk publisert dei første tekstane sine. I 1889 fekk han gjeve ut det første verket sitt, En Hjemkost, som han kategoriserte som eit sørgjespel, men deretter følgde verk i den muntre sjangeren på rekkje og rad. En Bryllupsnat frå 1892, skodespel i ei akt, handlar om ei bestemor som vil drepe barnebarnet sitt. Det hausta så stor uvilje at det vart ikkje spelt ferdig ein gong. Barnlige Sjæle frå 1893 blir karakterisert som «en Samling delvis yderst vovede Fortællinger».
I dei seinare åra slo han inn på dramatikk og skreiv helst skodespel.
På det siste vart bøkene hans meir upopulære og Wied lei jamleg av kraftige magesmerter. Denne kombinasjonen førte til at han bestemde seg for å «gjere ein ende på det heile». Difor inntok han 24. oktober 1914 ein dødeleg dose cyankalium.
Bibliografi
Blant Gustav Wieds verk finn ein mellom andre:
Michael Arne
Michael Arne var ein engelsk komponist, organist, cembalospelar, songar og skodespelar. Han var son av komponisten Thomas Arne og sopranen Cecilia Young, som tilhøyrde den kjende Young-familien av musikarar. Som far sin skreiv Arne hovudsakleg scenemusikk og vokal kunstsong, og verka lite innan andre musikksjangrar. Han skreiv fleire songar for lysthagane i London, der den best kjende er «Lass with the Delicate Air» (1762). Arne skreiv ni operaer og medverka i minst 15 andre. Den mest suksessrike operaen hans, Cymon (1767), blei sett opp att fleire gonger i hans levetid og på byrjinga av 1800-talet.
Verk
Arne skreiv ni operaer og bidrog til minst 15 andre. Han skreiv eit lite tal teatermusikk og gav ut sju songsamlingar. Han skreiv også litt musikk for cembalo og orgel, og gav ut noko av dette i 1761. Som far sin skreiv Arne i den galante stilen, som var populær i samtida, og nytta både engelsk folkemusikk og italiensk opera som inspirasjon til verka sine. Under er ei komplett liste av scenestykka og dei utgjevne verka hans.
Knut Brustad
Knut Brustad er ein tidlegare mellomdistanseløpar frå Tautra i Nord-Trøndelag. Han vart noregsmeister på 800 meter åra 1967, 1968 og 1969. Brustad var medlem i Frosta Idrettslag til 1965 og representerte sidan IL i BUL.
Karriere
Brustad presterte 1.50,2 og personbeste då han i 1967 vart norsk meister på 800 m. Sommaren 1968 var han i sitt livs form. Han sette livsbeste på 1500 meter då han ved eit internasjonalt stemne i svenske Västerås den 11. august vart fjerdemann på tida 3.43,1, vesttyske Bodo Tümmler vann løpet. Halvtredje veka seinare, den 29. august på Bislett stadion i Oslo, fekk han notert 1.48,7 då han vann 800-meteren i landskamp mot Spania. Tida var norsk årsbeste og hans livs beste løp. I 1969 var Brustad nest best i Noreg på begge mellomdistansane, like bak Helge Øystein Pharo på 800 m og langt bak Arne Kvalheim på 1500 m.
Rockeopera
Ein rockeopera er ei samling rockesongar med tekstar som følgjer ei soge. Rockeopaer er som regel gjevne ut som konseptalbum og er ikkje skrivne for scenen, noko som skil dei frå operaer. Fleire rockeoperaer er likevel blitt tilpassa til rockemusikalar. Bruken av forskjellige roller i songtekstane er eit vanleg forteljargrep. Suksessen til rockeopera som sjanger har inspirert liknande verk i andre musikkstilar, som rap-opera.
Colin Fleming i The Atlantic har identifisert The Story of Simon Simopath (1967) av det britiske psykedelike bandet Nirvana som den første innspelte rockeoperaen. Ofte er S.F. Sorrow (1968) av The Pretty Things rekna som den første rockeoperen. Sjølv om Pete Townshend nekta å ha kjennskap til S.F. Sorrow, har kritikarar ofte samanlikna The Who sin rockeopera Tommy til denne. Tommy inspirerte seinare On and On, ein rap-opera av The Fat Boys og American Idiot, ein punkrock-opera av Green Day.
Alpine greiner under Vinter-OL 2006
Alpine greiner under Vinter-OL 2006 i Torino vart avvikla i kommunane Sestriere og Cesana Torinese, høvesvis 100 km og 97 km vest for Torino, i tida 12. - 25. februar 2006. Øvingane omfatta ti tevlingar, fem kvar for både kvinner og menn. Sju av tevlingane, alle for menn, samt slalåm og storslalåm for kvinner, fann stad i Borgata og Colle i Sestriere. Dei tre andre kvinne-tevlingane fann stad ved vintersportsarenaen San Sicario i Cesana Torinese. På dei ulike arenaene var det plass til 6 160 - 8 560 tilskodarar.
Austerrikarane Michaela Dorfmeister og Benjamin Raich vann to gullmedaljar begge.
Slalåm
Dato: 25. februar
Start 2240 moh, mål 2030 moh
<br style="clear:both;" />
Storslalåm
Dato: 20. februar
Start: 2480 m, mål: 2030 m
Super-G
Dato: 18. februar
Start: 2536 m, mål: 1886 m
Løypelengd: 2 325 m, høgdeskilnad: 650 m
<br style="clear:both;" />
Utfor
Dato: 12. februar
Start: 2800 m, mål: 1886 m
Løypelengd: 3 299 m, høgdeskilnad: 914 m
Schuttbreen
Schuttbreen er ein isbre på Hillary Coast i Ross Dependency. Han flyt sør og saman med Upper Staircase i Skeltonbreen nær Stepaside Spur. Han er kalla opp etter John Schutt frå det geologiske instituttet ved University of Pittsburgh. Han var medlem av gruppa frå United States Antarctic Program (USAP) som leita etter meteorittar i Victoria Land i sju feltsesongar, 1981-92.
Alpine greiner under Vinter-OL 2006
Utfor
<br style="clear:both;" />
Kombinasjon
Dato: 14. februar
Start: 2686 m, mål: 1886 m
Løypelengd: 2 965 m, høgdeskilnad: 800 m
Start: 2210 m, mål: 2030 m
Høgdeskilnad: 180 m
<br style="clear:both;" />
Slalåm
Dato: 22. februar
Start: 2210 m, mål: 2030 m
Høgdeskilnad: 210 m
Storslalåm
Dato: 24. februar
Start: 2370 m, mål: 2030 m
Høgdeskilnad: 340 m
George Gamow
George Gamow var ein sovjetisk–amerikansk teoretisk fysikar og kosmolog.
Alpine greiner under Vinter-OL 2006
Storslalåm
<br style="clear:both;" />
George Gamow
Gamow studerte ved Universitetet i Leningrad og fekk sin doktorgrad i 1928. Han var ei tid på ulike fysikkinstitusjonar i Vest-Europa, særleg i København etter invitasjon frå Niels Bohr i 1931, før han vart kalla tilbake til Sovjetunionen og ei stilling ved Det sovjetiske vitskapsakademiet i Leningrad. Under eit besøk på Solvay-konferansen i Brussel i 1933 hoppa han av til vesten, og flytta til USA i 1934, der han fekk eit professorat ved George Washington University. Frå 1956 arbeidde han som professor ved University of Colorado.
Alpine greiner under Vinter-OL 2006
Super-G
Dato: 20. februar Start: 2286 m, mål: 1738 m
George Gamow
Gamow jobba først innan kjernefysikk, og utvikla teoriar for alfahenfall og betahenfall. Han deltok òg i Manhattanprosjektet og utviklinga av atomvåpen og utviklinga av ei hydrogenbombe.
Alpine greiner under Vinter-OL 2006
Super-G
Løypelengd: 2 331 m, høgdeskilnad: 548 m
George Gamow
Innan kosmologi via Gamow seg til strukturen til stjernene og evolusjon, og utvikla saman med Ralph Alphen ein teori for den relative førekomsten til grunnstoffa (og presenterte det i Hans Bethes namn, og at han hadde bidrege til teorien, slik at han kunne bli kalla Alpha-Bethe-Gamow-teorien).
Alpine greiner under Vinter-OL 2006
Utfor
Dato: 15. februar
Start: 2538 m, mål: 1738 m
Løypelengd: 3 058 m, høgdeskilnad: 800 m
Kombinasjon
Dato: 17. februar (slalåm) 18. februar (utfor) Start: 2170 m, mål: 2030 m
Høgdeskilnad: 140 m
Start: 2286 m, mål: 1738 m
Løypelengd: 2 331 m, høgdeskilnad: 548 m
Charles-Marie Widor
Charles-Marie Jean Albert Widor var ein fransk organist og komponist. Han er mest kjend for toccataen frå Symfoni for orgel nr 5, som ofte vert spelt i bryllaupsseremoniar.
Bakgrunn
Widor vart fødd i Lyon, og studerte musikk under faren sin, som òg var organist. Han fekk den første større jobben sin som organist i kyrkja Saint-Sulpice i Paris i 1870. I 1890 tok han over etter César Franck som orgelprofessor ved Pariskonservatoriet, der han seinare òg vart komposisjonsprofessor.
Føderal republikk
Føderal republikk er ein stat danna som ei samanslutning av delstatar som har ei republikansk styreform.
<!-- A federal republic is a federation of states with a republican form of government. A federation is the central government. The states in a federation also maintain the federation. Usage of the term republic is inconsistent but, as a minimum, it means a state or federation of states that does not have a monarch.
In a federal republic, there is a division of powers between the national "federal" government, and the government of the individual subdivisions. While every nation manages this division of powers differently, national security and defense, monetary policy, and other issues of a "national" scope are handled at the "federal" level while more local issues such as road and infrastructure maintenance and education policy are handled at the local level. In other words, while the federal government has ultimate sovereignty, there is a limited sovereignty granted to the subdivisions, where the federal government does not have jurisdiction. This is in contrast to a unitary republic whereby the national government has complete sovereignty over all aspects of political life, with purely administrative subdivisions, and a confederation whereby the constituent states retain ultimate sovereignty. The form of government is used by many countries around the world.
In English, before the merger of the two German states in 1990, the phrase "Federal Republic" was often used to refer to West Germany (within its pre-1990 borders), in contrast with the German Democratic Republic, otherwise called East Germany.
Historic
-->
Kjelder
Forbundsrepublik
Федерална република República federal Bundesrepublik República federal Repubblica federale רפובליקה פדרלית ფედერალური რესპუბლიკა Federale republiek Förbundsrepubliek Republika federalna República federal Republică federală Федеративна республіка
Take Me to the Pilot
Songen vart gjeven ut som den andre singelen frå albumet med «Your Song» som B-side. Begge vart spelt på radio, men då «Your Song» vart føretrekt av programleiarane vart han gjeven ut på ny som A-sida på singelen. Singelen nådde etter kvart listene i både Storbritannia og USA.
Mange andre artistar har òg spelt inn songen som José Feliciano, Buzzy Linhart, Ben E. King, Odetta, Nate Hopkins, Al Jarreau og Gloria Loring. The Who spelte songen på Two Rooms: Celebrating the Songs of Elton John & Bernie Taupin. I 1983 spelte Kikki Danielsson songen på albumet hennar Singles Bar.
Larry Franklin
Larry (Alvin) Franklin er ein USA-amerikansk felespelar, mandolinist og gitarist, studiomusikar og komponist. Han speler innan country, blues, rock & roll, jazz, og Western swing.
Franklin leia sitt eige Larry Franklin Band frå 1980 til 1984, og spelte så med Asleep At The Wheel fram til 1991.
Fredrik I av Preussen
Fredrik I frå Huset Hohenzollern var (som Fredrik III) kurfyrste av Brandenburg (1688–1713) og hertug av Preussen i personalunion (Brandenburg-Preussen). Då hertugdømet Preussen vart opphøgd til kongedøme, vart han den første kongen av Preussen (1701–1713). Frå 1707 var han i personalunion med den herskande fyrsten av fyrstedømet Neuchâtel (tysk Fürstentum Neuenburg). Han var òg farfar til Fredrik den store.
For å vinne Austerrike i planen om å få landet sitt opphøgd til kongedøme, forsømte han interessene til sitt eige land under den store nordiske krigen og deltok utan utbytte i den spanske arvefølgjekrigen. Han støtta kunst og vitskap, grunnla mellom anna universitetet i Halle i 1694.
Akademiet Bergen
Akademiet Bergen er ein privat vidaregåande skule i Bergen. Skulen starta opp i 2004 og har omlag 120 elevar (2016). Skulen er ein del av Akademiet, den største private skulekjeda i Noreg, med skular i Bergen, Drammen, Fredrikstad, Oslo, Kristiansand, Molde, Sandnes, Trondheim og Ålesund.
Plassering
Ved skipinga i 2004 heldt skulen til i Fabrikkgata. Han held så til i Lars Hilles gate 17 i fleire år og blir frå hausten 2017 å finne i Johannes Bruns gate 12.
Opplæringstilbod
Skulen tilbyr følgjande utdanningsprogram og programområde:
Påbygg til generell studiekompetanse
Dette utdanningsprogrammet skal gi studentar generell studiekompetanse etter fyrst å ha hatt yrkesfagleg utdanning på Vidaregåande trinn 2. Faga er historie, kroppsøving, naturfag, norsk og matematikk, i tillegg til eitt programfag.
Studiespesialisering
Dette utdanningsprogrammet skal førebu elevane for vidare studier ved universitet og høgskular. Med bestått vitnemål oppnår ein generell studiekompetanse.
I Vidaregåande trinn 1 er utdanningsprogrammet likt ved alle skular (bortsett frå fellesfaga framandspråk og matematikk), og inneheld faga engelsk, framandspråk, geografi, kroppsøving, matematikk, naturfag, norsk og samfunnsfag. Akademiet Drammen tilbyr framandspråka engelsk, fransk, tysk og spansk. Vidaregåande trinn 2 og 3 består av både fellesfag og programfag. På begge trinna vel ein 3 programfag der minst 2 må vere innanfor eit valt programområde: realfag eller språk, samfunnsfag og økonomi. Fellesfaga på det andre trinnet er framandspråk, historie, kroppsøving, matematikk og norsk, og på det tredje trinnet historie, kroppsøving, norsk og religion.
Privatistundervising
Akademiet Privatistskole tilbyr undervising for privatistar. Undervisinga er på både dagtid og kveldstid, og er skilt frå øvrige opplæringstilbod. Akademiet tilbyr faga biologi, fysikk, engelsk, historie, kjemi, kroppsøving, matematikk, medie- og informasjonskunnskap, naturfag, norsk og samfunnsfag.
Dance of Death av Iron Maiden
Dance of Death er det 13. studioalbumet av det engelske heavy metal-bandet Iron Maiden og vart gjeve ut i september 2003. Det vart først gjeve ut i Japan den 2. september og så 8. september 2003 i resten av verda, utanom Nord-Amerika, der det kom ut ein dag seinare. Albumet vart spelt inn på magnetisk (analogt) lydband.
Det var det andre studioalbumet deira etter at vokalisten Bruce Dickinson og gitaristen Adrian Smith kom attende til bandet i 1999, og inneheld den første heilakustiske låten til bandet, «Journeyman», i tillegg til den første songen som vart skriven i lag med trommeslagaren Nicko McBrain, «New Frontier». Som med føregangaren Brave New World frå 2000, vart albumet produsert av Kevin Shirley, som har arbeidd med Iron Maiden på alle studioalbum sidan den gongen.
Bakgrunn
Iron Maiden stadfesta at dei arbeidde på ein oppfølgjar til Brave New World med produsenten Kevin Shirley den 27. november 2002 og annonserte samstundes eit fåtal konsertar i Europa for året etter. Den 6. januar 2003 skreiv Shirley på nettsida si at bandet skulle gå i studio den månaden, og 5. februar vart det annonsert at dei grunnleggande lydspora var ferdige og at utgjevinga skulle miksast i april. Den 31. mai annonserte bandet at albumet, som vart spelt inn i Sarm West Studios, skulle få namnet Dance of Death, og at utgjevingsdatoen var sett til 17. juni.
Bandet la ut på Dance of Death-turneen etter albumet kom ut, og nytta mange teatralske element inspirerte av songane. Under «Dance of Death» hadde Bruce Dickinson på seg ei teatermaske og ei kappe, medan han gjekk rundt på scenen. Mot slutten var han kledd som Mannen med ljåen for det siste refrenget. Under «Paschendale» hadde Dickinson på seg ein tradisjonell britisk infanteristfrakk og hjelm (men det vart avslørt i dokumentaren Death on the Road at utstyret i røynda var ungarsk), og nytta under første verskrigen, og scenen vart dekorert med piggtråd. Konsertalbumet og DVDen Death on the Road vart spelt inn under turneen og kom ut i 2005 og 2006.
Det datagenererte plateomslaget vart laga av David Patchett, som visstnok bad om at namnet hans vart fjerna frå omslaget etter at bandet valde å nytte ein uferdig versjon, noko han mislikte.
Tryg
Tryg A/S, tidlegare TrygVesta, er eit nordisk skadeforsikringsselskap. Selskapet er ein filial av det danske selskapet Tryg forsikring A/S som er eigd av Tryg A/S som er notert på C20-lista ved Nasdaq OMX København (tidl. Københavns fondsbørs). Tryg i Noreg er ei vidareføring av Vesta forsikring som hadde hovudkontor i Bergen.
Dance of Death av Iron Maiden
Bakgrunn
Albumet kom ut på DVD-Audio i 2004, inkludert 5.1-miksar av kvar song.
Manifest senter for samfunnsanalyse
Manifest Tankesmie, òg kalla Manifest senter for samfunnsanalyse, er ei norsk venstreorientert tankesmie som vart starta i 2009. Senteret vart initiert av Stiftelsen Manifest og rapporterer til eit styre leia av Roar Eilertsen.
Føremål, finansiering og organisering
Ifølgje føremålsparagrafen skal senteret setja dagsorden i norsk politikk gjennom eit kunnskapsbasert, folkeleg opplysningsarbeid. Manifest Tankesmie skal dokumentera samfunnsproblem, analysera årsaker og lansera løysingar som fremjar deltaking, demokrati og rettferd.
Dance of Death av Iron Maiden
Songar
«Montségur» var basert på fallet til katar-skansen med same namn, som fall under Albigenserkrosstoget i 1244. Dickinson, som skreiv teksten til songen, sa «Det finst så mykje bra og så mange flotte soger gjennom historia ein kan trekkje parallellar til i dag - særleg når historia gjentek seg sjølv, slik ho ofte gjer - og det dannar nokre fargerike tema å skrive om.»
Manifest senter for samfunnsanalyse
Føremål, finansiering og organisering
Senteret er finansiert gjennom ei abonnementsordning. Klubbar, fagforeiningar, sentrale forbund og sammenslutningene LO og UNIO er abonnentar. I tillegg gav Fagforbundet 500 000 kroner i oppstartsstøtte i 2009.
Dance of Death av Iron Maiden
Songar
«Paschendale» handlar om slaget ved Passchendaele som fann stad under fyrste verdskrigen. Han vart skriven av Adrian Smith, som vanlegvis skriv dei kortare og meir «kommersielle» songane til bandet, men valde her å skrive det han kalla «ein tradisjonell, episk Maiden-song.» Han inneheld element av progressiv rock, so mlengda, den detaljerte strukturen og dei mange tempoendringane gjennom songen. Dikcinson sa «det vakre med 'Paschendale' er ikkje det episke ved songen - sjølv om ein må innrømme at han er mektig og gripande - men detaljane.» På konsertane introduserte Dickinson songen med ein passasje frå Wilfred Owen-diktet «Anthem for Doomed Youth». I følgje gitaristen Janick Gers var tittelsporet på albumet inspirert av den siste scenen i Ingmar Bergman-filmen Det sjunde inseglet, der «desse figurane i horisonten byrjar å danse, dødsdansen.» Gers skreiv det meste av musikken og forklarte konseptet til Steve Harris, som skreiv teksten og det meste av melodiane.
Manifest senter for samfunnsanalyse
Føremål, finansiering og organisering
Tankesmia støttar seg til eit fagligpolitisk råd som er valt av abonnentane.
Dance of Death av Iron Maiden
Songar
«Face in the Sand» er basert på mediadekninga av Irakkrigen som fann stad medan albumet vart spelt inn. Dickinson sa «eg hugsar eg tenkte på ørkensanden som eit bilete og korleis sanden endrar seg og flyttar seg over tid. Det eg særleg tenkte på var at uansett kva imperium ein byggjer - om dei er britiske, amerikanske, irakiske eller kva som helst, så fell dei alle bort til noko anna til slutt. Så etter mi meining er det beste du kan håpe på, om du skal etterlate deg noko, berre eit avtrykk i sanden.» Songen er kjend som den første og einaste Iron Maiden-songen der McBrain brukar doble basspedalar.
Manifest senter for samfunnsanalyse
Verksemd
Tankesmia publiserer rapportar, notat, pamflettar, driv omfattande foredragsverksemd og deltek i samfunnsdebatten gjennom massemedia. Manifest Tankesmie arrangerer opne møte, debattar og Manifest Årskonferanse, som årleg samlar rundt 900 deltakarar på Sentrum Scene i Oslo.
Nettidsskriftet Manifest Tidsskrift er ein frittståande del av verksemda til tankesmia. Redaktør er Ellen Engelstad, som driv etter redaktørplakaten.
Leiing
I oktober 2014 vart Cathrine Sandnes leiar av tankesmia og Forlaget Manifest. Ho overtok sidan tidlegare leiar Ali Esbati vart vald inn i Riksdagen for Vänsterpartiet. Frå august 2017 er Magnus Marsdal tilsett som dagleg leiar.
Daglege leiarar:
Shackletonbreen
Shackletonbreen er ein stor isbre i Antarktis, over 100 km lang og frå 8 til 16 km brei, som stig ned frå polarplatået frå nærleiken av Roberts Massif og flyt nord gjennom Dronning Maudfjella og ut i Rossisen mellom Mount Speed og Waldron Spurs. Roberts Massif er ei merkverdig snøfritt fjellmassiv som strekkjer seg opp til 2700 moh og kring 1,5 km² i flatevidd. Det vart vitja av den sørlege gruppa frå New Zealand GSAE (1961–62), som namngav massivet etter A.R. Roberts, sjef ved Scott-basen for 1961-62.
Dance of Death av Iron Maiden
Songar
Den siste songen, «Journeyman», er den første og einaste heilakustiske songen til Iron Maiden. I følgje Dickinson handlar songen om «heile prosessen med å skrive songar og vere musikar,» medan Mick Wall skildra han som «ei tankeful soge om carpe diem.» Songen var opphavleg spelt inn med elektriske instrument, men som Dickinson sa «etter alle slaga me har gjeve lyttaren den siste timen verka det rett å spele noko uventa og uvanleg.» Den originale versjonen finst på EPen No More Lies EP.
Mottaking
Albumet fekk generelt god kritikk og Kerrang! skildra det som «enormt og konkret bevis på at Maiden er like spanande og viktige som dei har vore på lenge.» Sputnikmusic var òg positive og nemnde særleg «Paschendale», som dei skildra som «ganske enkelt det ultimate meisterverket til Maiden.» Sjølv om dei rekna dei første tre songane som «forfriskande, likevel lite merkverdige», skildra AllMusic Dance of Death som «ein triumferande tilbakekomst til nivået me kjenner frå tidlegare for desse heavy metal-legendene.»
Sjølv om albumet vart kritisert for lengda og for å ikkje «matche kvaliteten» til føregangarane, vart Dance of Death hylla av PopMatters for «framleis lett å utklasse dei fleste yngre nu-metal-banda som finst i dag.»
Annelie
Melodifestivalen 2013
19. november 2012 vart det kjend at Cans ville delta med «Annelie» i den andre semifinalen i Melodifestivalen 2013.
Shackletonbreen
Isbreen vart oppdaga av USAS (1939–41) og vart namngjeven av US-SCAN etter sir Ernest Shackleton, ein britiske polfararS.
Mikkel Brænne Sandemose
Mikkel Brænne Sandemose er ein norsk filmskapar fødd i Oslo.
Sandemose er utdanna ved Film & TV-akademiet og er medgrunleggjar av produksjonsselskapet Pravda. Han laga reklamefilm, musikkvideoar og kortfilmar før han debuterte som langfilmsregissør med skrekkfilmen Fritt vilt III frå 2010. I 2013 kom Gåten Ragnarok , ein familie-eventyrfilm inspirert av amerikanske filmar som Indiana Jones og Jurassic Park. I 2017 laga han Askeladden – i Dovregubbens hall, ein norsk storfilm inspirert av folkeevenytr samla inn av Asbjørnsen og Moe.
Mikkel Brænne Sandemose er son av teiknaren Iben Sandemose og forfattar og teknisk konservator Jon Brænne. Han er barnebarn av filmskaparen Bjarne Sandemose og oldebarn av forfattaren Aksel Sandemose
Dance of Death av Iron Maiden
Medverkande
Henta frå plateomslag;
Tryg
Tryg har om lag 1500 tilsette i Noreg, over halvparten av desse i Fyllingsdalen i Bergen. Konsernsjef for Tryg er danske Morten Hübbe medan Truls Holm-Olsen er landssjef for Noreg.
Tryg er det tredje største skadeforsikringsselskapet i Noreg med ein marknadsandel på 17,1 prosent ved utgangen av 2010.
Tauno Käyhkö
Tauno Olavi Käyhkö frå Rovaniemi er ein finsk-canadisk, tidlegare skihoppar. Han vart nummer tre i den tysk-austerrikske hoppveka 1971/72 og kom på fjerdeplass i storbakkerennet under verdsmeisterskapen på ski 1970 og vinterolympiaden 1972. Kombinertløparen Erkki Luiro og skihopparen Tauno Luiro var onklane hans.
Aktiv
Kaykhö slo gjennom i 1970, då han kom på delt fjerdeplass i storbakken i Štrbské Pleso under Ski-VM 1970. Han vart samanlagt nummer fire i den tysk-austerrikske hoppveka 1970/71 og nummer tre i den same hoppveka eitt år seinare. Sitt beste renn i hoppveka gjorde han i Garmisch-Partenkirchen 1. januar 1972, der Yukio Kasaya vann ein klar siger.
I OL i Sapporo i 1972 vart Käykhö nummer fire i storbakken. Han fekk då 219,2 poeng og hamna 0,7 poeng bak vinnaren, Wojciech Fortuna frå Polen, samt 0,1 poeng bak bronsevinnaren Rainer Schmidt frå Aust-Tyskland. I normalbakken vart han nummer 18. To år seinare kom han på sjetteplass i normalbakken i Falun under Ski-VM 1974.
I 1975 utvandra Tauno Käyhkö til Canada og tevla sidan for det landet. Frå og med 1976 hoppa han igjen internasjonalt. I VM i Lahti i 1978 vart han nummer 5 i storbakken og nummer 16 i normalbakken. I OL i Lake Placid i 1980 vart han nummer 26 i storbakken og nummer 30 i normalbakken. Kaykhö vart nummer 54 i den fyrste sesongen verdscupen i skihopping vart arrangert, sesongen 1979/80. Han la deretter hoppskia på hylla.
Qaem Shahr fylke
Qaem Shahr fylke (òg skrive Qaem Shahr og Ghaemshahr, persisk قائمشهر شهرستان) er eit fylke i Mazandaran i Iran. Det administrative senteret i fylket er Qaem Shahr. Byen vart tidlegare kalla Aliabad. Fylket vart omdøypt til Qaem Shahr etter revolusjonen i 1979. I folketeljinga i 2006 var innbyggjartalet i fylket (inkludert delar som seinare vart skild ut til å danne Simorgh fylke) 275 807. Fylket var delt inn i dei to distrikta Sentral-distriktet og Kiakola-distriktet. Kiakola-distriktet vart sidan fråskilt og omgjort til eit eige fylke kalla Simorgh fylke. Fylket har éin by: Qaem Shahr.
Odd Evensen
Odd Evensen er ein tidlegare sprintar frå Porsgrunn som åra 1972, 1975 og 1977 vart norsk meister på 400 meter. Han melde seg i 1964 inn i Urædd og representerte sidan klubben i friidrett.
Karriere
Åra frå 1969 til 1978 sanka Evensen, i tillegg til dei tre NM-gulla på 400 m, i norske meisterskap ein sølv- og ein bronsemedalje på 400 m, samt tre bronsemedaljar på 200 meter. Han var elles ankermann for Urædd-mannskapa som i 1976 vann 1000 meter stafett i noregsmeisterskapen, og som åra 1975, 1977 og 1979 tok NM-sølv på stafetten.
Evensen sette i 1972-sesongen personlege rekordar på 200 meter med 21,9 sekund, og på 400 m med 47,5 sekund, før han kneip gullmedaljen på 400 m. To år seinare presterte han livsbeste på dei to distansane, fekk då notert 21,7 på 200 m og 47,48 på 400 m. Den sistnemnde tida var årsbeste i Noreg, det var også 47,9 sekund på 400 m i 1975.
Musaymir
Musaymir er ein landsby sørvest i Jemen. Han ligg i Abyan guvernement.
Tidlegare var Musaymir hovudstaden i Haushabi sultanat.
Bardon Hill
Bardon Hill, nær Coalville, er det høgaste punktet i det engelske grevskapet Leicestershire og National Forest, 278 meter over havet. Åsen har to særeigne sider. Den eine er bevart som ein site of special scientific interest (SSSI), og den andre er eigd av Bardon Hill Quarry, eit dagbrot. Det står òg ei radiomast på åsen. Den nest høgaste åsen i Leicestershire er den nærliggande Beacon Hill.
«Bardon Hill» var òg namnet på ein landsby som låg sørvest for åsen. Det meste av landsbyen er no øydelagd.
Det har vore drive dagbrot på Bardon Hill sidan minst 1622, men arbeidet startar først på større skala i 1857. Leicester and Swannington-banen opna i 1832 og vart overtatt av Midland Railway i 1845, og gjekk like ved Bardon Hill. Dette gjorde at ein lett kunne transportere granitt bort frå dagbrotet. Det vert i dag eigd av Aggregate Industries.
Mount Dickerson
Mount Dickerson er eit markant fjell, som ligg 6 km (4 mi) aust for Mount Kirkpatrick i Queen Alexandra Range i Aust-Antarktis. Fjellet vart namngjeve av US-ACAN for LCDR Richard G. Dickerson i US Navy, flykaptein i VX-6 i 1964.
Shanklinbreen
Shanklinbreen er ein isbre i Hughes Range i Antarktis, som flyt søraust frå Mount Waterman og ut i Muckbreen 8 km vest for Ramseybreen.
Isbreen vart namngjeven av Advisory Committee on Antarctic Names (US-ACAN) etter David M. Shanklin i U.S. Army Aviation Detachment som assisterte Texas Tech Shackleton Glacier Expedition i 1964-65.
Taierielva
Taieri er den fjerde lengste elva på New Zealand, og ligg i regionen Otago på Sørøya. Ho har utspringet sitt i Lammerlaw Range, renn først mot nord, deretter i austleg retning kring høgdedraga Rock and Pillar range, og vender til sist mot søraust før ho når havet 30 km sør for Dunedin.
Dei øvre delane snor seg i ei rekkje buktingar gjennom elvesletta nær Paerau før elva forsyner to mindre kraftverk i nærleiken av Patearoa i Maniototo. Taieri svingar deretter nesten 180 grader, og renn inn i ein breid breforma dal, Strath-Taieri, som er omgjeven av opprevne åsrekkjer. Like nedanfor denne har elva grave ut ei slukt med bratte sider —  Taieri Gorge. Her går òg jarnvegslinja Taieri Gorge Railway, som går vidare innover I Central Otago denne vegen. I dei nedre delane av Taieri ligg ei brei elveslette (Taieri Plains) som består av mykje av det mest grøderike jordbrukslandet i Otago. Elva renn deretter gjennom den nedre Taieri Gorge til Stillehavet ved Taieri Mouth. Øya Taieri Island ligg I Stillehavet nokre hundre meter utanfor elvemunningen.
Taieri er 200 km lang, og dei nedste 20 km er seglbare. Av byar og busetnadar langs elva er Middlemarch, Outram, Mosgiel, Henley og Taieri Mouth. Den største tilførsleelva er Waiporielva, som renn saman med Taieri nær Henley på Taieri Plains.
Ein trur at namnet «Taieri» kjem frå maori-ordet taiari som tyder 'springflod'.
Breiformat
35mm-film, som er vanleg i kinoproduksjon, har eit breiddeforhold på 1,37 gonger høgda (til samanlikning er eit fjernsynsbilete 1,33:1). For å gjere biletet breiare, blir toppen og botnen maskert – anten ved at svarte striper er innfelt i filmrullen, eller ved at lerretet delvis tildekkast i kinosalen.
I Europa har formatet 1,66:1 vore vanleg, medan amerikansk kinofilm lenge har operert med 1,85:1. I dag er sistnemnde mest brukt begge stader. TV-apparat i det breie 16:9-formatet ligg omtrent midt mellom desse to. Filmformat frå 2:1 og utover nyttar andre teknikkar og blir kalla som regel Cinemascope.
Leibnizalgebra
Ein leibnizalgebra er i matematikken ein algebra, altså eit vektorrom med eit bilineært produkt, der det bilineære produktet er ein derivasjon. Leibnizalgebraar er oppkalla etter den tyske matematikaren Gottfried Leibniz.